b'\n_START_ARTICLE_\nMolinin talo\n_START_PARAGRAPH_\nMolinin talo oli Tampereella Keskustorin pohjoislaidalla Sandbergin taloa vastap\xc3\xa4\xc3\xa4t\xc3\xa4 sijainnut korttelin kokoinen puutaloryhm\xc3\xa4. Talon rakensi 1875 apteekkari Karl Molin ja talossa oli apteekki aina vuoteen 1908 saakka jolloin se siirrettiin Commercen taloon. Apteekin lis\xc3\xa4ksi talossa sijaitsi eri aikoina olutkauppa, Wirtain kehruutehtaan myym\xc3\xa4l\xc3\xa4 sek\xc3\xa4 pukimoliike. Tampereen kaupunki osti 1913 Molinin talon tontteineen ja talossa sijaitsi t\xc3\xa4m\xc3\xa4n j\xc3\xa4lkeen kaupungin rahatoimikamari ja muita virastoja_NEWLINE_Molinin talo purettiin 1960-luvulla ja t\xc3\xa4m\xc3\xa4n j\xc3\xa4lkeen Keskustori ulottui yhten\xc3\xa4isen\xc3\xa4 Satakunnankadulle saakka. Talon paikalla on nykyisin pys\xc3\xa4k\xc3\xb6intialue.'